Mesterskapet ble innledet med testhopping den 22. februar med kvalifisering. Mesterskapet ble preget av ujevn vind og noe forsinkelser i den individuelle delen, derfor ble det kun gjennomført to hopp og ikke fire, som er standard i skiflyving. Slovenske Robert Kranjec vant etter hopp på 217,5 meter og 244 meter. Nordmannen Rune Velta ble nummer to etter 217,5 meter og 234 meter. Det ble i etterkant diskutert om Velta kunne vunnet med et penere nedslag da han tapte med kun 3 poeng. Martin Koch fra Østerrike ble nummer tre med hopp på 218 og 243 meter med fall.